Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 27/15/8802	Košice I, 3.3.2015
EEČ : 2-63-94-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 329,60 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: XXXXX, č.ú. XXXXX 
d.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ORP-XXXXX-XXXXX.
-	v  Košiciach dňa 09.11.2014 v čase okolo 01.00 hod. v byte na ul. XXXXX fyzicky napadol XXXXX tým spôsobom, že po vulgárnych urážkach ju udieral otvorenou dlaňou do oblasti tváre, sánky, ľavého ucha, ľavého ramena, zahryzol jej do palca pravej ruky a kopal do spodnej časti nôh, následkom čoho utrpela ľahký úraz a to pomliaždenia tváre a sánky vľavo s opuchom strednej tretiny tváre vľavo a krvnou podliatinou v okolí ľavého oka, pomliaždenie vlasatej časti záhlavia, pomliaždenie ľavej ušnice s traumatickou perforáciou ľavého bubienka v predných kvadrantoch, pomliaždenie ľavého ramena, pomliaždenie pravej ruky v oblasti palca a pravej záprstnej kosti s krvnou podliatinou a pomliaždenie oboch dolných končatín s dobou liečenia a práceneschopnosti od 09.11.2014 do 28.11.2014,

Odôvodnenie: 
Uznesením povereného príslušníka  OO PZ XXXXX  XXXXX sp.zn. ČVS: ORP-XXXXX  zo dňa 21.01.2015 bolo podľa § 199 ods. 1 Tr. poriadku začaté trestné stíhanie pre prečin ublíženia na zdraví podľa § 156 ods. 1 Trestného zákona a uznesením zo 28.01.2015 podľa § 206 ods. 1 Trestného poriadku vznesené obvinenie XXXXX  pre prečin ublíženia na zdraví podľa § 156 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.
Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodená uzavreli dňa 26.02.2015 dohodu o zmieri, v rámci ktorej poškodená vyhlásila, že na základe vzájomného objasnenia veci s obvineným jej nároky na náhradu škody boli uspokojené a ani do budúcna si v tejto veci nebude uplatňovať žiadne iné nároky.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný, svoje konanie oľutoval a prisľúbil, že v budúcnosti sa vyvaruje takéhoto konania.
Dňa 26.02.2015 zložil na depozitný účet pre zmier Krajskej prokuratúry v Košiciach č.ú. XXXXX peňažnú sumu vo výške 300 EUR na všeobecne prospešné účely, pričom 50% z uvedenej sumy je určených pre štát na pomoc obetiam trestnej činnosti a 50 % pre Neziskovú organizáciu XXXXX, č.ú. XXXXX. Táto suma je primeraná závažnosti spáchaného trestného činu.
Obvinený a poškodená s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ako aj vzhľadom na jeho osobné a majetkové pomery som dospela k záveru, že takýto spôsob rozhodnutia je dostačujúci.
Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. ( 215 ods. 6 Tr. por.)

JUDr. Dagmar Vargová
prokurátorka